Diari Oficial de la Generalitat Valenciana


Sumari del DOGV 2939, del 26-02-1997 (1997/857587)

DECRET 23/1997, d'11 de febrer, del Govern Valencià, pel qual s'aprova el Pla d'Utilització d'Aigua per a Reg de la Comunidad de Regantes del Término Municipal de Sagunto.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1997/02/11/23/dof/vci/html**

### Dades del document

Número de DOGV
:   2939

Data del DOGV
:   26-02-1997

Secció del DOGV
:   DISPOSICIONS GENERALS

Número del document
:   1997/857587


Data del document
:   11-02-1997

Organisme emissor
:   Conselleria d'Agricultura, Pesca i Alimentació

Tipus de document
:   Decret

DECRET 23/1997, d'11 de febrer, del Govern Valencià, pel qual s'aprova el Pla d'Utilització d'Aigua per a Reg de la Comunidad de Regantes del Término Municipal de Sagunto.  
La Comunidad de Regantes del Término Municipal de Sagunto va sol·licitar ajuda per a realitzar obres relacionades amb la utilització de l'aigua de reg, d'acord amb el que es disposa en el Decret 47/1987, de 13 d'abril, del Govern Valencià, pel qual es desenvolupa la Llei 7/1986, de 22 de desembre, sobre Utilització d'Aigua de Reg. Estudiada aquesta petició, juntament amb la resta de sol·licituds de les altres comunitats de regants que van acudir a la convocatòria, es va apreciar la necessitat de redactar el Pla d'Utilització d'Aigua per a Reg, i així es va aprovar segons l'Ordre d'11 de maig de 1994, de la Conselleria d'Agricultura, Pesca i Alimentació.  
Redactat aquest pla, que té per objecte estudiar i planificar la realització de les obres necessàries per a l'aprofitament integral de tots els recursos disponibles per a reg (aigües del riu Palància, aigües residuals depurades i aigües subterrànies), mitjançant un sistema de reg d'alta eficiència que permeta un important estalvi de l'aigua emprada en el regadiu es va sotmetre a l'estudi i l'aprovació de les comunitats de regants, i posteriorment a informació pública durant 30 dies, segons l'anunci publicat en el Diari Oficial de la Generalitat Valenciana de 14 d'octubre de 1994, d'acord amb el que s'estableix en l'article 6 del decret esmentat.  
Vistos els suggeriments rebuts i emesos els informes sobre aquests, atés que no s'hi van presentar al·legacions que afectaren la posterior execució, d'acord amb l'article 7 del Decret 47/1987, de 13 d'abril, és procedent sotmetre al Govern Valencià l'aprovació definitiva del pla esmentat.  
Per això, a proposta de la consellera d'Agricultura i Medi Ambient, i amb la deliberació prèvia del Govern Valencià, en la reunió d'11 de febrer de 1997,  
DECRETE  
Article 1  
Queda aprovat el Pla d'Utilització d'Aigua per a Reg de la Comunidad de Regantes del Término Municipal de Sagunto.  
Article 2  
Les obres que s'hi contenen, consistents en la xarxa secundària i terciària de reg, la connexió dels sondatges a la xarxa general d'aigua a pressió, les instal·lacions electromecàniques de bombament d'aquests i les estacions de filtració i adobament de cada sector de reg, es classifiquen "d'interés general", ja que beneficien col·lectivament a tots els regants, d'acord amb el que es disposa en l'article 17 del Decret 47/1987, de 13 d'abril, del Govern Valencià, que desplega la Llei 7/1986, de 22 de desembre, sobre Utilització d'Aigua per a Reg.  
Article 3  
Les obres seran executades i finançades per les comunitats de regants del terme municipal de Sagunt i gaudiran d'una subvenció de la Generalitat Valenciana del 50 per cent del seu pressupost, aprovat per la Conselleria d'Agricultura i Medi Ambient, en les condicions que s'establisquen en cada ordre de convocatòria d'ajudes per a racionalització de l'aigua de reg, d'acord amb el que s'estableix en els articles 17, 18 i 20 del Decret 47/1987, de 13 d'abril.  
Article 4  
Les obres podran executar-se per sectors de reg complets i en fases successives, coordinades de la millor manera possible amb l'execució de les obres de modernització del regadiu aprovades per la Conselleria d'Agricultura i Medi Ambient per mitjà de l'Ordre de 7 de maig de 1996.  
Article 5  
La Comunidad de Regantes haurà de formular propostes concretes en relació amb la utilització d'aigües per a reg i acudirà a les convocatòries que publique la Conselleria d'Agricultura i Medi Ambient en el futur.  
En els termes de l'ordre de cada convocatòria, els pressupostos de les inversions proposades per la Comunidad de Regantes es justificaran mitjançant un projecte redactat per un tècnic competent i concordant amb les obres i solucions tècniques aprovades en aquest pla.  
Una vegada aprovat tècnicament el projecte, les ajudes econòmiques s'establiran dins els límits pressupostaris establits en l'ordre de la convocatòria.  
En aquestes condicions, les inversions aprovades podran gaudir de preferència en l'obtenció d'ajudes econòmiques entre totes les sol·licituds formulades en aquella convocatòria, d'acord amb l'article 23 del Decret 47/1987, de 13 d'abril.  
DISPOSICIONS FINALS  
Primera  
Es faculta la consellera d'Agricultura i Medi Ambient perquè, segons les seues atribucions, dicte les disposicions necessàries per al desplegament i l'aplicació del que es disposa en aquest decret.  
Segona  
Aquest decret vigeix des de l'endemà de la publicació en el Diari Oficial de la Generalitat Valenciana.  
València, 25 d'octubre de 1996  
El president de la Generalitat Valenciana,  
EDUARDO ZAPLANA HERNÁNDEZ-SORO  
La consellera d'Agricultura i Medi Ambient,  
MARIA ÀNGELS RAMÓN-LLIN I MARTÍNEZ


Còpia Permalink ELI